Publication: Magyar Közlöny
Issue: MK-1999-108 (Year: 1999, Number: 108)
Era: 1990-2004
Section: a 113/1998. (VI. 10.) Korm. rendelethez]
Paragraph Index: 290

a) Felvonók és mozgólépcsők létesítésének engedélyezési dokumentációja Építmény építési engedélyezési tervdokumentációjához a felvonókra, mozgólépcsőkre és mozgójárdákra vonatkozóan, továbbá ezen berendezések létesítésének, áthelyezésének, felújításának és cseréjének engedélyezési dokumentációjához a 3. § (2) bekezdésében meghatározott adatokon túlmenően az alábbi terveket kell csatolni: Felvonók esetében: — helyszínrajzot; — az akna alaprajzát (vízszintes metszetét), az akna és a fülke méreteinek, a fülke- és az aknaajtók szabad nyílásának és tűzállósági határértékének feltüntetésével, legalább 1:50 méretarányban; — az akna függőleges metszetét, az emelőmagasság, a süllyeszték mélysége, a fejmagasság méretének feltüntetésével, legalább 1:50 méretarányban; 1999/108. szám — a gép-, illetve (ha van) kerékhelyiség fő méreteit és az aknához viszonyított elhelyezkedését legalább 1:50 méretarányban; — a felvonó működéséből származó, az épületre átadódó erőhatások helyét, irányát és nagyságát az előírt dinamikus tényezők figyelembevételével, ezek számítását; — forgalomszámítást (valamennyi személyszállító berendezés figyelembevételével). Mozgólépcső, illetőleg mozgójárda esetében: — felülnézetet, valamint oldalnézetet az emelőmagasság, a lépcsőszélesség és az emelkedési szög feltüntetésével; — a berendezéstől származó, az épületre átadódó erőhatások helyét, nagyságát és irányát.

Source: https://magyarkozlony.hu/hivatalos-lapok/cff9edc909fa467b69e2a6a60498bb8c0acceda6/dokumentumok/97a331193c96b8a96ca920d849ccae08b3ac2aeb/letoltes